**Biedrības „Latvijas Ugunsdzēsības sporta federācija”**

vienotais reģ.Nr.40008024844

**BIEDRU SAPULCES PROTOKOLS**

Rīga, 2022. gada 18. februārī. Nr. 1/2022

Biedru sapulci sasaukusi valde, biedriem paziņojot par sapulci telefoniski 2022. gada 17. janvārī.

Sapulcē piedalās: O. Āboliņš, I. Zitāns, A. Politika, A. Vasiļevskis, D. Bērziņš, V. Bents, Č. Šmuksts, M. Silovs, V. Vetuhs, A. Kļitončiks, L. Čākure, A. Jefimovs, A. Kronbergs, E. Rozentāls, V. Vasiļevskis, A. Vulāne.

Protokolē: V. Indrika

Sapulci sāk plkst. 14.00

Darba kārtība:

1. Latvijas Ugunsdzēsības sporta federācijas (turpmāk – LUSF) biedru sapulces atklāšana.
2. Latvijas Ugunsdzēsības sporta pieaugušo un jauniešu izlases komandas starti 2021. gadā (V. Vetuhs).
3. 2022. gada LUSF ugunsdzēsības sporta sacensību kalendāra apstiprināšana.
4. Dalība Starptautiskās Ugunsdzēsēju un glābēju sporta federācijas XXII Starptautiskajā konferencē Taškentā, Uzbekistāna (V. Vetuhs).
5. LUSF finanšu izdevumi 2021. gadā un budžets 2022. gadam (A. Vulāne).
6. LUSF turpmākā darbība un citi jautājumi.

1. V. Vetuhs: Paldies visiem, kas atbrauca uz šo sapulci, kur mēs varam pārrunāt dažādus jautājumus par federācijas lietām. Visiem priekšā ir sapulces darba kārtība, kuru mēs centīsimies ievērot.

Vispirms es vēlētos izteikt lielu pateicību VUGD, kura palīdzēja ar biedru un dalības naudu samaksāšanu Starptautiskajā federācijā, autobusu piešķiršanu braucieniem uz starptautiskajām sacensībām, dienas naudas, apdrošināšanas nodrošināšanu VUGD nodarbinātajiem.

Par mūsu aktivitātēm 2021. gadā: mēs saņēmām no Latvijas sporta federācijas Padomes Valsts Kases kontā (**4862 EUR**). Darba kārtības 5-aja punktā LUSF grāmatvede Aiga Vulāne sīkāk pastāstīs par Federācijas faktiskajiem izdevumiem 2021. gadā un plānotajiem izdevumiem 2022. gadā.

2. Vēlos jums pastāstīt, kas notika pagājušajā gadā. Tāda, kā, sakarā ar Covid-19 infekcijas izplatību, visas sacensības Latvijā un sacensības, kuras bija ieplānojusi Starptautiskā ugunsdzēsības un glābšanas sporta federācija, tika pārceltas uz 2022. gadu. Sakarā ar to, ka sacensībām Latvijā bija jāsākas tikai maijā, domājām, ka “viss nāks pie prāta”, un VUGD un Latvijas čempionātu varēsim aizvadīt laicīgi, taču situācija ar pandēmiju neuzlabojās. Vispirms Iekšlietu ministrija uz sešiem mēnešiem atlika savas sacensībās, bet pēc tam pārcēla visas sacensības uz 2022. gadu, tāpēc maija sākumā VUGD priekšnieks nolēma arī visas Latvijas sacensības ugunsdzēsības sportā pārcelt uz 2022. gadu.

2021. gadā sakarā ar pandēmiju, mēs paši neorganizējām ugunsdzēsības sporta sacensības, bet treneri iespēju robežās turpināja trenēt zēnus un meitenes.

Taču līdz vasarai situācija ar pandēmiju uzlabojas, un mums ļāva piedalīties pasaules čempionātā jauniešiem un junioriem Čakovecā, Horvātija.

No 2021. gada 9. augusta līdz 2021. gada 16. augustam Horvātijas pilsētā Čakovecā notika X Pasaules čempionāts ugunsdzēsības sportā jauniešiem un VI Pasaules čempionāts ugunsdzēsības sportā jaunietēm. Jauniešu konkurencē piedalījās septiņas komandas. Meiteņu konkurencē piedalījās astoņas komandas.

Individuāli jauniešu konkurencē: 8.vietu vecākajā grupā āķkāpnēs ar rezultātu 12,08 izcīnīja Andrejs Sejāns (Rīga) un 100 m šķēršļu joslas pārvarēšanā vidējā grupā ar rezultātu 18,69 9.vietu izcīnīja Timofejs Slepčenkovs (Rīga). **Disciplīnās “Ugunsdzēsības stafete” un “Izvēršanās no motorsūkņa”** **Latvijas jaunieši izcīnīja godalgoto III vietu.**Kopvērtējumā Latvijas jauniešu komandai - 4.vieta.

Individuāli meiteņu konkurencē: 8.vietu jaunākajā grupā āķkāpnēs ar rezultātu 9,38 izcīnīja Diāna Zariņa (Naukšēni) un 9.vietu ar rezultātu 9,56 izcīnīja Enija Vucina (Naukšēni), bet vidējā grupā 10.vietu ar rezultātu 9,55 izcīnīja Rūta Eglīte (Naukšēni), savukārt vecākajā grupā 8.vietu ar rezultātu 8,23 izcīnīja Viktorija Leimane (Rīga), **uzstādot jaunu Latvijas rekordu** un 10.vietu ar rezultātu 8,95 izcīnīja Viktorija Botoša (Rīga).

Individuāli 100 m šķēršļu joslas pārvarēšanā jaunākajā grupā 10.vietu ar rezultātu 20,79 izcīnīja Diāna Zariņa (Naukšēni), bet vidējā grupā 8.vietu ar rezultātu 20,45 izcīnīja Amanda Čākure (Naukšēni), savukārt vecākajā grupā 10.vietu ar rezultātu 18,72 izcīnīja Viktorija Leimane (Rīga). Disciplīnā “Ugunsdzēsības stafete” Latvijas meitēniem - 4.vieta, bet disciplīnā “Izvēršanās no motorsūkņa” Latvijas meiteņu komandai - 5.vieta. Kopvērtējumā Latvijas meiteņu komandai - 4.vieta. Igaunijas meitēniem – 8.vieta. Treneri – Aleksandrs Kļitončiks (Rīga), Miks Rakeckis (Valmiera) un Linda Čākure (Naukšēni). VUGD priekšnieks Oskars Āboliņš Pasaules čempionātos piedalījās kā vecākais tiesnesis ugunsdzēsības stafetē.

3. V. Vetuhs: Jums visiem ir redzams 2022. gada sacensību kalendārs ugunsdzēsības sportā. Sacensību kalendārs sadalīts divās daļās. Kalendāra pirmajā daļā - sacensības, kuras notiek Latvijā, otrajā daļā - sacensības, kuras notiek ārpus Latvijas. Mēs plānojam piedalīties šādās starptautiskas sacensībās:

* “P. Sokolovska piemiņas kauss” – starptautiskais atklātais turnīrs vīriešiem;
* kausa “Paide torn”;
* jauno ugunsdzēsēju glābēju starptautiskajā salidojumā;
* Pasaules čempionātos jauniešiem un jaunietēm Čakovecā (Horvātija);
* Pasaules čempionātos vīriešiem un sievietēm Karagandā (Kazahstāna), ja atradīsim naudu aviobiļetēm;
* XXII Starptautiskajā konferencē.

Ja visi piekrītas, tad mums vajag apstiprināt sacensību kalendārs ugunsdzēsības sportā.

4. No 2021. gada 12. līdz 16. novembrim Taškentā (Uzbekistānas Republika) notika Starptautiskās ugunsdzēsēju un glābēju sporta federācijas (turpmāk - SUGSF) dalībvalstu ugunsdzēsēju un glābšanas dienestu vadītāju XXII Starptautiskā konference. Tajā  piedalījās  pārstāvji  no  22  valstīm: Austrijas, Azerbaidžānas, Baltkrievijas, Bulgārijas, Čehijas, Horvātijas, Grieķijas, Jordānijas, Igaunijas, Katara, Kazahstānas, Ķīnas, Krievijas, Mongolijas, Polijas, Senegālas, Serbijas, Slovākijas, Turcijas, Vācijas, Uzbekistānas un Latvijas.

Taškentā 22 valstu pārstāvji diskutēja par SUGSF attīstību, starptautisko sadarbību, kā arī par 2022. gada pasaules čempionātu ugunsdzēsēju un glābšanas sportā organizēšanu un rīkošanu.

SUGSF prezidents A. Čuprijans atzīmēja ugunsdzēsēju un glābšanas sporta globālās kustības nozīmi starptautiskajā arēnā. Katru gadu sportistu un viņu atbalstītāju rindas papildinās, parādās jauni čempionu vārdi un tiek uzstādīti jauni pasaules rekordi. Attīstoties starptautiskajam ugunsdzēsēju un glābēju sportam, mēs apvienojam un stiprinām pasaules valstu ugunsdzēsības un glābšanas spēkus, tādejādi sniedzot ieguldījumu mūsu kopīgo uzdevumu risināšanā - novērst ārkārtas situācijas un glābt cilvēku dzīvības.

Būtiska loma šajā procesā ir SUGSF, kurš nosaka vektoru ugunsdzēsēju un glābšanas sporta attīstībai un aktīvi popularizē ugunsdzēsēju un glābēju profesiju.

Konferencē  SUGSF izpildkomitejas direktors Andrejs Kaļiņins uzstājās ar ziņojumu par paveikto 2021. gadā. Viņš izteica pateicību par pasaules čempionāta rīkošanu Horvātijas Republikai un Kazahstānas Republikai. Šie pasaules čempionāti ir pievienojuši vēl vienu lappusi pasaules ugunsdzēsības un glābšanas dienestu vēsturē.

Tika apstiprināti jauni pasaules rekordi ugunsdzēsības un glābšanas sporta disciplīnās starp vīriešiem, sievietēm, zēniem, junioriem meitenēm un juniorēm. Starptautiskās kategorijas tiesnešu sporta nosaukumi ugunsdzēsības un glābšanas sportā tika piešķirti Kazahstānas Republikas, Mongolijas, Krievijas Federācijas, Uzbekistānas Republikas un Horvātijas Republikas pārstāvjiem. Šobrīd SUGSF ir 122 starptautiskās kategorijas tiesneši.

Vēl viens svarīgs konferences jautājums bija Federācijas organizatoriskās un juridiskās formas maiņa. 2021. gada 9. novembrī Krievijas Federācijas Tieslietu ministrija izsniedza Starptautiskajai asociācijai "Starptautiskā ugunsdzēsēju un glābēju sporta federācija" reģistrācijas apliecību.

Īpaša konferences dalībnieku uzmanība tika pievērsta 2022. gada pasaules čempionātu organizēšanai un norisei, prezentējot video prezentāciju par pasaules čempionāta norisi 2022. gadā Samarkandā (Uzbekistānas Republika) un Brestā (Baltkrievijas Republika).

Pārsteidzošs notikums konferences pirmajā dienā bija sertifikātu pasniegšana par pievienošanos SUGSF: Serbijas Republikas Iekšlietu ministrijai, Slovākijas Republikas Ugunsdzēsības sporta asociācijai, kā arī asociēto biedru - “IFEX Technology” un “Simvent” uzņēmumiem.

Federācijas 20. gadadienā A. Čuprijans pasniedza jubilejas medaļas "Starptautiskās ugunsdzēsēju un glābēju sporta federācijas XX gadi" SUGSF dalībvalstu ugunsdzēsības un glābšanas dienestu vadītājiem.

Konferencē tika izskatīti šādi jautājumi:

1. Pārskats par starptautiskajām sporta aktivitātēm un Starptautiskās ugunsdzēsēju un glābēju sporta federācijas rezultātiem 2021. gadā.
2. Pārskats par Pasaules čempionāta ugunsdzēsības un glābšanas sportā norisi, rezultātiem un galvenās tiesnešu kolēģijas darbu 2021. gadā:

- XVI Pasaules čempionāts vīriešiem un VII Pasaules čempionāts sievietēm ugunsdzēsības un glābšanas sportā "Karaganda-2021";

  - X Pasaules čempionāts starp jauniešiem un junioriem un VI Pasaules čempionāts starp meitenēm un juniorēm ugunsdzēsības un glābšanas sportā "Čakoveca-2021".

3. Par sportistu dopinga pārbaužu norisi un rezultātiem XVI Pasaules čempionātā vīriešiem un VII Pasaules čempionātā sievietēm ugunsdzēsības un glābšanas sportā "Karaganda-2021".

4. Pārskats par Starptautiskās ugunsdzēsēju un glābēju sporta federācijas Sporta un tehniskās komitejas darbu 2021. gadā.

5.  Pārskats par Starptautiskās ugunsdzēsēju un glābēju sporta federācijas Sporta un disciplinārlietu komisijas darbu 2021. gadā.

      6. Pasaules rekordu apstiprināšana ugunsdzēsības un glābšanas sporta disciplīnās vīriešiem, sievietēm, zēniem, junioriem, meitenēm un juniorēm uz 2022. gada 1. janvārī.

      7.  Par sporta nosaukuma "Starptautiskās kategorijas tiesnesis" piešķiršanu ugunsdzēsības un glābšanas sportā.

      8.  Par Pasaules čempionāta norisi 2022. gadā (foto-video prezentācija):

XVII Pasaules čempionāts vīriešiem un VIII Pasaules čempionāts sievietēm ugunsdzēsības un glābšanas sportā;

 XI Pasaules čempionāts jauniešiem un junioriem un VII Pasaules čempionāts meitenēm un juniorēm ugunsdzēsības un glābšanas sportā.

     9.  Starptautiskās ugunsdzēsēju un glābēju sporta federācijas galveno sporta pasākumu plāna 2022. gadam un ilgtermiņa plāna 2022. - 2025. gadam saskaņošana un apstiprināšana.

   10. Sacensību rīkošanas noteikumu 2022. gadā apspriešana un apstiprināšana:

* XVII Pasaules čempionāts vīriešiem un VIII Pasaules čempionāts sievietēm ugunsdzēsības un glābšanas sportā;
* XI Pasaules čempionāts jauniešiem un juniorēm un VII Pasaules čempionāts meitenēm un juniorēm ugunsdzēsības un glābšanas sportā.

  11. Pasaules čempionātu galvenās tiesnešu kolēģijas 2022. gadam saskaņošana un apstiprināšana:

* XVII Pasaules čempionāts vīriešiem un VIII Pasaules čempionāts sievietēm ugunsdzēsības un glābšanas sportā;
* XI Pasaules čempionāts jauniešiem un junioriem un VII Pasaules čempionāts meitenēm un juniorēm ugunsdzēsības un glābšanas sportā.

  12. Viesošanās Samarkandā, iepazīstot pilsētas infrastruktūru, XVII pasaules čempionātu ugunsdzēsības un glābšanas sportā norises vietas (stadions, viesnīcas utt.), kā arī Ārkārtas situāciju ministrijas Augstākas apmācības centra apmeklēšana un ekskursija pa Samarkandu .

  13.  Papildinājumu, izmaiņu veikšanas un priekšlikumu apspriešana:

 sacensību noteikumos ugunsdzēsības un glābšanas sportā;

starptautiskas sacensības reglamentā ugunsdzēsības un glābšanas sportā.

14.  Starptautiskās ugunsdzēsēju un glābēju sporta federācijas finanšu pārskats par 2021. finanšu gadu.

15. Par izmaksu tāmes 2022. gadam apstiprināšanu, mērķiemaksu apmēru un to maksāšanas kārtību.

16.  Rezolūciju pieņemšana.

17.  Pieredzes apmaiņa starp valstīm ugunsdzēsības un glābšanas sporta jomā.

5. Aiga Vulāne, federācijas grāmatvede, pastāstīs par Federācijas faktiskiem izdevumiem 2021. gadā un plānotiem izdevumiem 2022. gadā.

A. Vulāne: 2021. gadā LUSF saņēma dotāciju no Latvijas sporta federācijas padomes 4862 EUR apmērā, bet iztērējām daudz vairāk. Mēs iztērējām tikai jaunatnes pasaules čempionātā (18 jaunieši) Horvātijā summu, kas ievērojami pārsniedza saņemto: dalības maksa sacensībās (3672 EUR); ēdināšanas, ceļa izdevumi, dienas nauda (4432 EUR) un iegādāti jauni treniņtērpi un jauni sporta apavi (4965 EUR). Un pats galvenais, pandēmijas un sacensību nepiedalīšanās dēļ arī sponsori pameta mūs.

1. 2022. gadā gatavojamies piedalīties Pasaules čempionātos starp zēniem un meitenēm (18 sportisti) Brestā (Baltkrievija), kas prasīs naudu, kura ietver dalības maksu un arī sieviešu izlasi (9 sportisti) aizvest uz pasaules čempionātu Taškentā, Uzbekistānā, ja atradīsim naudu aviobiļetēm.

Sapulce, izskatot darba kārtības jautājumus, NOLĒMA:

1. Pieņemt zināšanai LUSF un VUGD finanšu izdevumu tāmi 2022. gadam.
2. Ievērot Starptautiskās Ugunsdzēsēju un glābēju sporta federācijas Ugunsdzēsēju un glābēju sporta sacensību noteikumus, piedaloties un organizējot sacensības ugunsdzēsības sportā.
3. Apstiprināt Latvijas Ugunsdzēsības sporta federācijas 2022. gada sporta kalendāru un apstiprināt plānoto finanšu tāmi 2022. gadam.

Sapulci slēdz plkst. 16.00.

Sapulces vadītājs V. Vetuhs

Sapulces protokoliste V. Indrika